text: Færre busser i Horsens
  15 september 2010 kl. 15.12
  Store ændringer i bybusnettet fra næste år.
  Forslaget kommer fra Midttrafik, der har lavet det i tæt samarbejde med kommunens embedsmænd, skriver Horsens Folkeblad.
  Forslaget betyder, at antallet af linjer reduceres, at antallet af busser reduceres fra 16 til 14, og at flere linjer rettes ud.
  Der er lagt op til en bedre betjening af nye udbygningsområder som Østerhåb i Torsted og områder, hvor borgerne benytter bussen flittigt.
  Til gengæld vil borgere andre steder få længere til stoppestedet.
  Ved omlægningen af busnettet sparer kommunen omkring 1,5 mill. kr.
  